Παγκόσμιο Κύπελλο Καλαθοσφαίρισης Ανδρών 2023

Το Παγκόσμιο Κύπελλο Καλαθοσφαίρισης Ανδρών 2023 είναι η 19η διοργάνωση του Παγκοσμίου Κυπέλλου Καλαθοσφαίρισης της FIBA για τις εθνικές ομάδες μπάσκετ ανδρών. Είναι το δεύτερο τουρνουά που περιλαμβάνει 32 ομάδες και φιλοξενείται από πολλά έθνη για πρώτη φορά στην ιστορία του - Φιλιππίνες, Ιαπωνία και Ινδονησία - από τις 25 Αυγούστου έως τις 10 Σεπτεμβρίου 2023.Eίναι το πρώτο Παγκόσμιο Κύπελλο που φιλοξενείται στην Ινδονησία και το δεύτερο που φιλοξενείται στις Φιλιππίνες και στην Ιαπωνία, καθώς και οι δύο χώρες φιλοξένησαν για πρώτη φορά το τουρνουά το 1978 και το 2006, αντίστοιχα. Το τουρνουά είναι το δεύτερο από τα τρία συνεχόμενα Παγκόσμια Κύπελλα που θα διεξαχθούν στην Ασία μετά τη διοργάνωση από την Κίνα το 2019 και την επικείμενη διοργάνωση του τουρνουά το 2027 από το Κατάρ. Είναι επίσης η πρώτη φορά στην ιστορία του Παγκοσμίου Κυπέλλου Μπάσκετ που μια διοργανώτρια χώρα δεν προκρίθηκε. Το τουρνουά θα λειτουργήσει ως πρόκριση για τους Θερινούς Ολυμπιακούς Αγώνες 2024, όπου οι δύο πρώτες ομάδες από την Αμερική και την Ευρώπη αλλά και η πρώτη ομάδα από την Αφρική, την Ασία και την Ωκεανία, θα προκριθούν μαζί με τη διοργανώτρια Γαλλία. Η Ισπανία ως πρωταθλήτρια της προηγούμενης διοργάνωσης (νίκησε την Αργεντινή στον τελικό του 2019), απέτυχε να προκριθεί στα προημιτελικά καθώς ηττήθηκε στον δεύτερο γύρο από την Λετονία και τον Καναδά, τερματίζοντας τελικά 9η. Η Γερμανία κατέκτησε τον πρώτο τίτλο της αήττητη (8 νίκες 0 ήττες), επικρατώντας της Σερβίας με 83–77 στον τελικό. Ο Καναδάς κέρδισε το χάλκινο μετάλλιο, το πρώτο του μετάλλιο στην ιστορία του σε Παγκόσμιο Κύπελλο, επικρατώντας των Ηνωμένων Πολιτειών με 127–118 στον αγώνα για την 3η θέση.

 Στις 7 Ιουνίου 2016, η FIBA ξεκίνησε την διαδικασία επιλογής των υποψηφιοτήτων για το Παγκόσμιο Πρωτάθλημα Καλαθοσφαίρισης του 2023.Οι κοινές υποψηφιότητες των ομοσπονδιών-μελών εγκρίθηκαν από το Κεντρικό Συμβούλιο της FIBA, αρχής γενομένης από την διοργάνωση 2023, ενώ δεν υπάρχει περιορισμός για μια χώρα από την συνομοσπονδία που φιλοξένησε την προηγούμενη διοργάνωση να διεκδικήσει τα δικαιώματα φιλοξενίας του Παγκοσμίου Κυπέλλου.Την 1η Ιουνίου 2017, η FIBA ​​επιβεβαίωσε τον κατάλογο των υποψηφίων για τη διοργάνωση του Παγκοσμίου Κυπέλλου : Αργεντινή / Ουρουγουάη Φιλιππίνες / Ιαπωνία / Ινδονησία Ρωσία (αποσύρθηκε) Τουρκία (αποσύρθηκε)Η Ρωσία και η Τουρκία απέσυραν τις υποψηφιότητές τους, αφήνοντας τις κοινές υποψηφιότητες Φιλιππίνες/Ινδονησία/Ιαπωνία και Αργεντινή/Ουρουγουάη να παραμείνουν στη κούρσα, σηματοδοτώντας αυτόματα το τουρνουά του 2023 ως το πρώτο που θα φιλοξενηθεί από πολλά έθνη. Στις 9 Δεκεμβρίου 2017, ανακοινώθηκε ότι το ζευγάρι Φιλιππίνες/Ινδονησία/Ιαπωνία κέρδισε και θα φιλοξενήσει το Παγκόσμιο Κύπελλο Καλαθοσφαίρισης, αφού το ζευγάρι Αργεντινή/Ουρουγουάη απέσυρε την κοινή υποψηφιότητά του την ίδια μέρα, αφήνοντας την FIBA να αναθέσει τα δικαιώματα φιλοξενίας μέσω μιας ομόφωνης ψηφοφορίας. Ως συνδιοργανώτριες, οι Φιλιππίνες και η Ιαπωνία προκρίθηκαν αυτόματα στο Παγκόσμιο Κύπελλο όταν έλαβαν τα κοινά δικαιώματα φιλοξενίας μαζί με την επίσης συνδιοργανώτρια Ινδονησία. Ωστόσο, η πρόκριση της Ινδονησίας ήταν υπό όρους καθώς η FIBA ήθελε η εθνική ομάδα της Ινδονησίας να είναι ανταγωνιστική έως το 2021 και απαιτούσε από την Ινδονησία να τερματίσει στην πρώτη οχτάδα (να προκριθεί στα προημιτελικά) του FIBA Asia Cup 2022. Η Ινδονησία προκρίθηκε στο Κύπελλο Ασίας ως οικοδέσποινα χώρα και προκρίθηκε από την φάση των ομίλων αλλά αποκλείστηκε στα πλέι-οφ από την Κίνα. Συνεπώς δεν κατάφερε να εξασφαλίσει την πρόκριση για το προσδοκώμενο ντεμπούτο της στο Παγκόσμιο Κύπελλο Καλαθοσφαίρισης της FIBA. Είναι η πρώτη φορά στην ιστορία του Παγκοσμίου Κυπέλλου Καλαθοσφαίρισης της FIBA που μια διοργανώτρια χώρα δεν προκρίθηκε. 80 ομάδες προκρίθηκαν στο Παγκόσμιο Κύπελλο Καλαθοσφαίρισης μέσω της πρόκρισής τους στους ηπειρωτικούς αγώνες καλαθοσφαίρισης της FIBA (AfroBasket 2021, 2022 FIBA AmeriCup, 2022 FIBA Asia Cup, Eurobasket 2022). Για την Ευρώπη και την Αμερική, επιπλέον ομάδες προκρίθηκαν μέσω των προκριματικών αγώνων που έλαβαν χώρα σε αυτές τις ηπείρους. Οι συμμετέχουσες ομάδες στο AfroBasket και στο Asia Cup περιλαμβάνουν επίσης τις ομάδες που θα λάβουν μέρος στα προκριματικά των περιφερειών τους. Ο πρώτος αγώνας της προκριματικής φάσης πραγματοποιήθηκε στο Μινσκ στις 25 Νοεμβρίου 2021 ανάμεσα στη Λευκορωσία και την Τουρκία, στα πλαίσια των ευρωπαϊκών προκριματικών αγώνων. Η κλήρωση για τα προκριματικά του Παγκοσμίου Κυπέλλου Καλαθοσφαίρισης πραγματοποιήθηκε στο Patrick Baumann House of Basketball στο Μις της Ελβετίας στις 31 Αυγούστου 2021.Ο πρώτος γύρος των προκριματικών της Αμερικής, της Ασίας/Ωκεανίας και της Αφρικής περιλάμβανε 16 ομάδες η καθεμία ενώ η Ευρώπη έχει 32 ομάδες. Οι ομάδες της κατηγορίας Α χωρίστηκαν σε ομίλους των τεσσάρων ομάδων, οι οποίοι θα διεξήγαγαν αγώνες εντός και εκτός έδρας. Οι τρεις πρώτες ομάδες από κάθε όμιλο προκρίθηκαν στον δεύτερο γύρο, όπου οι ομάδες χωρίστηκαν σε έξι ομίλους - τέσσερις όμιλοι στην Ευρώπη και δύο στις άλλες χώρες. Οι ομάδες μετέφεραν τους βαθμούς από τον πρώτο γύρο και αντιμετώπισαν ξανά τις άλλες τρεις ομάδες σε αγώνες εντός και εκτός έδρας. Οι καλύτερες ομάδες από κάθε όμιλο προκρίθηκαν στο Παγκόσμιο Κύπελλο Καλαθοσφαίρισης. Δεν πραγματοποιήθηκε μια επιλογή με wild card και οι Ολυμπιακοί πρωταθλητές (Ηνωμένες Πολιτείες) δεν είχαν μια εγγυημένη θέση στη διοργάνωση. Το πλήρες σύνολο των 32 ομάδων που συμμετέχουν στο Παγκόσμιο Κύπελλο Μπάσκετ 2023 καθορίστηκε στις 27 Φεβρουαρίου 2023, μετά την ολοκλήρωση της έκτης φάσης των προκριματικών αγώνων. Στις 28 Αυγούστου 2022, η Φινλανδία και η Ακτή Ελεφαντοστού έγιναν οι πρώτες ομάδες που προκρίθηκαν από την Ευρώπη και την Αφρική αντίστοιχα. Την επόμενη μέρα, η Νέα Ζηλανδία έγινε η πρώτη ασιατική ομάδα που προκρίθηκε στο τουρνουά, εκτός από τις διοργανώτριες Ιαπωνία και Φιλιππίνες. Η Φινλανδία πραγματοποιεί τη δεύτερη συμμετοχή της σε Παγκόσμιο Κύπελλο μετά το ντεμπούτο της στην διοργάνωση του 2014 στην Ισπανία. Στις 10 Νοεμβρίου 2022 ο Καναδάς έγινε η πρώτη ομάδα από την Αμερική που προκρίθηκε.Μαζί με τη Φινλανδία, η Σλοβενία, η Αίγυπτος και το Μεξικό επιστρέφουν στο Παγκόσμιο Κύπελλο Καλαθοσφαίρισης μετά τη διοργάνωση 2014 αφού έχασαν τη διοργάνωση και του 2019 στην Κίνα.Ο Λίβανος επιστρέφει στο Παγκόσμιο Κύπελλο μετά τη συμμετοχή του στη διοργάνωση 2010 ενώ η Λετονία, το Νότιο Σουδάν και η Γεωργία κάνουν το ντεμπούτο τους στο Παγκόσμιο Κύπελλο Μπάσκετ. Το Πράσινο Ακρωτήριο κάνει επίσης το ντεμπούτο του στο Παγκόσμιο Κύπελλο και έγινε το μικρότερο έθνος στην ιστορία της FIBA που προκρίθηκε στο τουρνουά.Η Βραζιλία και οι Ηνωμένες Πολιτείες εξασφάλισαν επίσης την πρόκριση για το τουρνουά, συνεχίζοντας το σερί της συμμετοχής τους σε όλα τα Παγκόσμια Κύπελλα Μπάσκετ από την ίδρυσή του το 1950. Λίγες μέρες πριν την δεύτερη φάση των ασιατικών προκριματικών αγώνων, η Νότια Κορέα αποσύρθηκε από το τουρνουά λόγω του ότι ένας από τους παίκτες της, που ήταν προγραμματισμένο να ενταχθεί στην ομάδα, βρέθηκε θετικός στον κορονοϊό. Η Ομοσπονδία Καλαθοσφαίρισης της Κορέας έκανε έφεση στη FIBA για να δικαιολογήσει τη μη συμμετοχή της στα προκριματικά αλλά απορρίφθηκε. Ως αποτέλεσμα, η Νότια Κορέα απέτυχε να προκριθεί στο Παγκόσμιο Κύπελλο μετά από δύο συνεχόμενες προκρίσεις (2014, 2019). Η Ρωσία, που συμμετείχε επίσης στο Παγκόσμιο Κύπελλο 2019, αποκλείστηκε από τα τουρνουά της FIBA, συμπεριλαμβανομένου του Παγκοσμίου Κυπέλλου, λόγω της εισβολής της χώρας στην Ουκρανία τον Φεβρουάριο 2022. Η Λευκορωσία αποκλείστηκε επίσης από τα τουρνουά της FIBA και ακυρώθηκαν όλα τα προηγούμενα αποτελέσματα των αγώνων που έδωσε στους ευρωπαϊκούς προκριματικούς αγώνες.Μετά την κατάκτηση του ασημένιου μεταλλίου στο Παγκόσμιο Κύπελλο Καλαθοσφαίρισης το 2019 στην Κίνα και μετά από εννιά διαδοχικές συμμετοχές που χρονολογούνται από το 1986 στην Ισπανία, η πρωταθλήτρια του AmeriCup Αργεντινή απέτυχε να προκριθεί στο τουρνουά μετά την ήττα της από την Δομινικανή Δημοκρατία στον τελευταίο αγώνα των προκριματικών. Αξιοσημείωτες χώρες της Αφρικής απέτυχαν επίσης να προκριθούν στο Παγκόσμιο Κύπελλο, συμπεριλαμβανομένης της δυο φορές πρωταθλήτριας στο AfroBasket Τυνησίας, που προκρίθηκε στα τρία τελευταία Παγκόσμια Κύπελλα (2010, 2014, 2019), της Σενεγάλης, η οποία προκρίθηκε στις διοργανώσεις του 2014 και του 2019, και της Νιγηρίας, η οποία ήταν η μόνη αφρικανική χώρα που προκρίθηκε στους Θερινούς Ολυμπιακούς Αγώνες 2020 στο Τόκιο. Οι ομάδες που προκρίθηκαν, καταγεγραμμένες ανά ήπειρο, με τους αριθμούς σε παρένθεση να υποδεικνύουν την τελική θέση στη παγκόσμια κατάταξη της FIBA Ανδρών πριν το τουρνουά, είναι οι εξής : Η κλήρωση πραγματοποιήθηκε στις 29 Απριλίου 2023 στο Araneta Coliseum στην πόλη Κουεζόν, στις Φιλιππίνες, στις 19:30 τοπική ώρα.Ο πρεσβευτής του Παγκοσμίου Κυπέλλου Μπάσκετ της FIBA, Λούις Σκόλα (Αργεντινή), και ο πρωταθλητής του NBA το 2011 Ντιρκ Νοβίτσκι (Γερμανία), ηγήθηκαν της τελετής της κλήρωσης των ομάδων, μαζί με τοπικούς πρεσβευτές από τα τρία κράτη που φιλοξενούν το Παγκόσμιο Κύπελλο: Το μέλος της φιλιππινέζικης ομάδας του Παγκοσμίου Κυπέλλου 2014 LA Tenorio και η Μις Υφήλιος 2018 Κατριόνα Γκρέι (Φιλιππίνες), το πρώην μέλος της εθνικής ομάδας και νυν πρόεδρος της Λεβάνγκα Χοκάιντο Τακεχίκο Ορίμο (Ιαπωνία) και ο ηθοποιός Ράφι Αχμάντ (Ινδονησία). Η Αμερικανίδα ράπερ και τραγουδίστρια Saweetie και οι Φιλιππινέζοι καλλιτέχνες Μπίλι Κρόφορντ και Σάρα Τζερόνιμο έδωσαν συναυλίες κατά τη διάρκεια της κλήρωσης.Για την κλήρωση, οι 32 ομάδες κατανεμήθηκαν σε 8 δοχεία με βάση την παγκόσμια κατάταξή τους από την FIBA τον Φεβρουάριο 2023. Οι Φιλιππίνες τοποθετήθηκαν στο δοχείο 1 ως οικοδέσποινα χώρα της τελικής φάσης του τουρνουά, μαζί με τις τρεις καλύτερες ομάδες που είχαν προκριθεί: Ισπανία, ΗΠΑ, Αυστραλία. Οι 28 υπόλοιπες ομάδες κατανεμήθηκαν στις θέσεις 2-8 με βάση την παγκόσμια κατάταξη της FIBA τον Φεβρουάριο 2023 ενώ η συνδιοργανώτρια Ιαπωνία τοποθετήθηκε στην θέση 7. Οι τρεις διοργανώτριες χώρες είχαν το προνόμιο να επιλέξουν από μία ομάδα για να φιλοξενήσουν στην φάση των ομίλων. Οι ΗΠΑ επιλέχθηκαν να παίξουν στις Φιλιππίνες, η Σλοβενία στην Ιαπωνία και ο Καναδάς στην Ινδονησία. Η FIBA επικαλέστηκε εμπορικούς λόγους για την επιλογή, οι οποίοι όπως ανέφερε δεν θα επηρέαζαν την διαδικασία της κλήρωσης.Η κλήρωση αποτελούνταν από δύο ομάδες ομίλων. Οι ομάδες στα δοχεία 1, 3, 5, 7 κληρώθηκαν στους ομίλους A, C, E, G ενώ οι ομάδες στα δοχεία 2, 4, 6, 8 τοποθετήθηκαν στους ομίλους B, D, F, H.Οι ομάδες από τις συνομοσπονδίες της Αφρικής, της Αμερικής, της Ασίας και της Ωκεανίας δεν μπορούσαν να κληρωθούν με άλλα μέλη της συνομοσπονδίας τους στην φάση των ομίλων. Επιπλέον, κάθε όμιλος περιλαμβάνει τουλάχιστον μία ομάδα από την Ευρώπη αλλά όχι περισσότερες από δύο. Ως εκ τούτου, το Μεξικό και το Μαυροβούνιο κληρώθηκαν στον ίδιο όμιλο, το ίδιο η Ισπανία και η Βραζιλία αλλά και η Ελλάδα, η Γερμανία και η Ιταλία από το δοχείο 3 δεν μπορούσαν να κληρωθούν με την Ισπανία. Η κατάταξη επιβεβαιώθηκε στις 21 Απριλίου 2023. Όμιλοι Α, Γ, Ε και ΖΌμιλοι Β, Δ, ΣΤ και Η Κάθε ομάδα θα έχει μία τελική σύνθεση (ρόστερ) από 12 παίκτες. Μια ομάδα μπορεί να επιλέξει να έχει έναν πολιτογραφημένο παίκτη σύμφωνα με τους κανόνες επιλεξιμότητας της FIBA από το ρόστερ της. Το τουρνουά θα φιλοξενηθεί σε πέντε γήπεδα σε πέντε διαφορετικές πόλεις. Τρεις πόλεις στην ευρύτερη περιοχή της Μανίλας θα φιλοξενήσουν τέσσερις ομίλους προκριματικών γύρων, δύο ομίλους δεύτερων γύρων και την τελική φάση του τουρνουά από τα προημιτελικά και μετά. Η Οκινάουα και η Τζακάρτα θα φιλοξενήσουν από δύο ομίλους του προκριματικού γύρου και έναν όμιλο του δεύτερου γύρου. Οι Φιλιππίνες θα φιλοξενήσουν 16 ομάδες, ενώ η Ιαπωνία και η Ινδονησία θα φιλοξενήσουν από οκτώ ομάδες. Στις Φιλιππίνες, τρεις χώροι θα χρησιμοποιηθούν για το Παγκόσμιο Κύπελλο: Το Mall of Asia Arena στο Πασάι, το Araneta Coliseum στην Κουεζόν και η Αρένα Φιλιππίνων στο Μποκάουε, Μπουλακάν, τα οποία φιλοξένησαν διάφορους αγώνες των Φιλιππίνων για τα ασιατικά προκριματικά του Παγκόσμιου Κυπέλλου Μπάσκετ το 2019 και το 2023. Η Mall of Asia Arena φιλοξένησε το πρωτάθλημα FIBA Asia του 2013, το Παγκόσμιο Ολυμπιακό Προκριματικό Τουρνουά FIBA του 2016 στη Μανίλα και τους αγώνες μπάσκετ 5v5 των Αγώνων Νοτιοανατολικής Ασίας του 2019. Το Araneta Coliseum φιλοξένησε το Παγκόσμιο Πρωτάθλημα Καλαθοσφαίρισης του 1978, ενώ η Philippine Arena έχει χωρητικότητα 55.000 θέσεων και αρχικά ήταν έτοιμη να φιλοξενήσει την τελική φάση του τουρνουά και τον τελικό του Παγκοσμίου Κυπέλλου. Η αρένα φιλοξένησε επίσης το Παγκόσμιο Κύπελλο FIBA 3x3 του 2018 και την τελετή έναρξης των Αγώνων Νοτιοανατολικής Ασίας του 2019. Κατά τη διάρκεια της συνεδρίασης του Κεντρικού Συμβουλίου της FIBA στις 28 Απριλίου 2023, η FIBA ανακοίνωσε ότι το Mall of Asia Arena θα αντικαταστήσει το Philippine Arena ως έδρα της τελικής φάσης και του τελικού του Παγκοσμίου Κυπέλλου, επικαλούμενη μεγάλες αποστάσεις, υλικοτεχνικούς και μεταφορικούς λόγους. Εξασφαλίζοντας τη χρήση της αρένας στο τουρνουά και ευθυγραμμιζόμενη με την αρχική προσφορά, η Philippine Arena θα φιλοξενήσει τους δύο πρώτους αγώνες του Παγκοσμίου Κυπέλλου του Α' ομίλου.Από ένα γήπεδο τόσο στην Ιαπωνία όσο και στην Ινδονησία θα φιλοξενήσει αγώνες του Παγκοσμίου Κυπέλλου. Η Αρένα Οκινάουα στην Οκινάουα έχει χωρητικότητα 10.000 θέσεων και είναι η νέα έδρα της Ριούκιου Γκόλντεν Κινγκς του ιαπωνικού πρωταθλήματος B.League. Η αρένα φιλοξένησε επίσης αγώνες επίδειξης με τη συμμετοχή της ιαπωνικής ομάδας μπάσκετ ανδρών για την προετοιμασία των θερινών Ολυμπιακών Αγώνων του 2020 στο Τόκιο και διάφορους αγώνες της Ιαπωνίας για τα ασιατικά προκριματικά του Παγκόσμιου Κυπέλλου Καλαθοσφαίρισης το 2023. Αρχικά, το Istora Gelora Bung Karno στην Τζακάρτα επρόκειτο να είναι ο χώρος που θα χρησιμοποιούνταν για το τουρνουά. Ωστόσο, το μέλος του κεντρικού συμβουλίου της FIBA, Έρικ Θόχιρ, αναφέρθηκε ότι ο χώρος εγκρίθηκε μόνο για το FIBA Asia Cup του 2021 (αναβλήθηκε για το 2022), το οποίο επίσης θα φιλοξενηθεί στην πόλη, αλλά όχι για το Παγκόσμιο Κύπελλο. Κατά τη διάρκεια της κλήρωσης για τα προκριματικά του Παγκοσμίου Κυπέλλου Μπάσκετ 2023 στις 31 Αυγούστου 2021, αποκαλύφθηκε ότι για το τουρνουά θα χρησιμοποιηθεί ένας νέος χώρος που βρίσκεται στο αθλητικό συγκρότημα Gelora Bung Karno, γνωστός και ως Indonesia Arena, με χωρητικότητα 16.500 θέσεων.Υπάρχει σχέδιο έκτακτης ανάγκης για τη μεταφορά των αγώνων από την πόλη της Οκινάουα στη Μετρό Μανίλα σε περίπτωση καιρικών διαταραχών, όπως ένας τυφώνας. Διεθνές Τουρνουά Μπάσκετ ΑκρόπολιςΟι εθνικές ομάδες της Σερβίας, της Ελλάδας και της Ιταλίας συμμετείχαν στο τουρνουά Ακρόπολις από τις 8 έως τις 10 Αυγούστου στην Αθήνα. Σούπερ Καπ μπάσκετΣτις 12 και 13 Αυγούστου 2023, ο Καναδάς, η Κίνα, η Γερμανία και η Νέα Ζηλανδία συμμετείχαν στην 34η διεξαγωγή του τουρνουά στο Αμβούργο. Τουρνουά της ΚίναςΑπό τις 2 έως τις 6 Αυγούστου, το διεθνές τουρνουά μπάσκετ Χέιγουαν διεξήχθη στο Χέιγουαν της επαρχίας Γκουανγκντόνγκ και συμμετείχαν οι εθνικές ομάδες του Ιράν, των Φιλιππίνων και της Σενεγάλης. Η Σεντζέν φιλοξένησε το Κύπελλο Αλληλεγγύης της FIBA ​​από τις 20 έως τις 21 Αυγούστου με τη συμμετοχή της Βραζιλίας, της Κίνας, της Ιταλίας, της Νέας Ζηλανδίας και της Σερβίας. Καλοκαιρινό Τουρνουά της ΓαλλίαςΣτις 26 Φεβρουαρίου 2023, η Γαλλική Ομοσπονδία Καλαθοσφαίρισης ανακοίνωσε ότι η Γαλλία θα παίξει σε διάφορους αγώνες συμμετοχής από τον Ιούλιο έως τον Αύγουστο στο πλαίσιο του Παγκοσμίου Κυπέλλου – ενάντια στις εθνικές ομάδες της Τυνησίας, της Αργεντινής, της Λιθουανίας, του Μαυροβουνίου και της Βενεζουέλας. Φιλικά παιχνίδια της ΙαπωνίαςΗ Ιαπωνία έπαιξε δύο παιχνίδια με την Κινεζική Ταϊπέι από τις 8 έως τις 9 Ιουλίου στο Χαμαμάτσου και δύο παιχνίδια με τη Νέα Ζηλανδία στις 2 και 4 Αυγούστου στην πόλη Ōta. Ένα τουρνουά προθέρμανσης τεσσάρων εθνών με την Αγκόλα, τη Γαλλία, την Ιαπωνία και τη Σλοβενία ​​πραγματοποιήθηκε επίσης στο Τόκιο από τις 15 έως τις 19 Αυγούστου. Τουρνουά της ΜελβούρνηςΗ Ομοσπονδίας Καλαθοσφαίρισης Αυστραλίας ανακοίνωσε στις 19 Μαΐου 2023 ότι από τις 14 έως τις 17 Αυγούστου, ένα τουρνουά τεσσάρων εθνών με την Αυστραλία, τη Βραζιλία, το Νότιο Σουδάν και τη Βενεζουέλα, θα πραγματοποιούνταν στη Μελβούρνη. Τουρνουά της ΙσπανίαςΓια τον εορτασμό της εκατονταετηρίδας της Ισπανικής Ομοσπονδίας Καλαθοσφαίρισης, φιλοξενήθηκαν δύο τουρνουά στις ισπανικές πόλεις Μάλαγα και Γρανάδα. Η Ισπανία έπαιξε και στις δύο διοργανώσεις. Στο πρώτο τουρνουά στη Μάλαγα από τις 11 έως τις 13 Αυγούστου συμμετείχαν οι Ηνωμένες Πολιτείες και η Σλοβενία, ενώ στο δεύτερο τουρνουά στη Γρανάδα από τις 17 έως τις 19 Αυγούστου συμμετείχαν η Αργεντινή και ο Καναδάς. Κύπελλο Δημαρχείου ΤιφλίδαςΗ Γεωργία, το Ιράν, η Ιορδανία και το Μαυροβούνιο έλαβαν μέρος στο τουρνουά από τις 12 έως τις 13 Αυγούστου στην Τιφλίδα. Κύπελλο ΤρεντίνοΣτις 7 Ιουνίου 2023, η Ιταλική Ομοσπονδία Καλαθοσφαίρισης ανακοίνωσε ότι οι αγώνες προθέρμανσης με το Πράσινο Ακρωτήριο, την Κίνα, την Ιταλία και την Τουρκία θα διεξαχθούν από τις 4 έως τις 5 Αυγούστου στο Τρέντο. Χρησίμευσαν επίσης ως αγώνες προθέρμανσης για την Τουρκία στο πλαίσιο της προετοιμασίας για τα Ολυμπιακά Προκριματικά Τουρνουά της FIBA, τα οποία θα φιλοξενήσουν ένα από τα δύο ευρωπαϊκά τουρνουά. Φιλικοί αγώνες των Ηνωμένων Πολιτειών στο Άμπου ΝτάμπιΣε συνέντευξη Τύπου στο Βερολίνο στις 8 Μαρτίου 2023, η Ομοσπονδία Καλαθοσφαίρισης των Ηνωμένων Πολιτειών ανακοίνωσε μια συνεργασία με το Τμήμα Πολιτισμού και Τουρισμού του Άμπου Ντάμπι, στην οποία οι Ηνωμένες Πολιτείες αντιμετώπισαν τις εθνικές ομάδες της Γερμανίας και της Ελλάδας από τις 18 έως τις 20 Αυγούστου στο Άμπου Ντάμπι των Ηνωμένων Αραβικών Εμιράτων. Άλλα παιχνίδιαΦιλικά παιχνίδια έγιναν ως προθέρμανση για το Παγκόσμιο Κύπελλο. Η Σλοβενία ​​και η Ελλάδα έπαιξαν σε δύο παιχνίδια στις 2 και 4 Αυγούστου στη Λιουμπλιάνα και την Αθήνα, αντίστοιχα. Η Ισπανία και η Βενεζουέλα έπαιξαν επίσης φιλικό παιχνίδι στις 4 Αυγούστου στη Μαδρίτη. Η Γερμανία και ο Καναδάς έπαιξαν στο Βερολίνο στις 9 Αυγούστου.Αρκετές ομάδες έχουν επίσης δημιουργήσει κέντρα προπόνησης σε διάφορες χώρες, συμπεριλαμβανομένων των Φιλιππινών, οι οποίες διεξήγαγαν αγώνες στην Εσθονία και τη Λιθουανία τον Ιούνιο του 2023, όπου έπαιξαν παιχνίδια με ομάδες νεανίδων της Φινλανδίας, της Εσθονίας, της Ουκρανίας, και της Λιθουανίας. Όπως και στην έκδοση του 2019, το τουρνουά θα διεξαχθεί σε τρεις φάσεις - τη φάση των ομίλων, τον δεύτερο γύρο και την τελική φάση. Στη φάση των ομίλων, οι 32 ομάδες που προκρίθηκαν θα ταξινομηθούν σε οκτώ ομίλους των τεσσάρων (Α-Η), όπου κάθε ομάδα ενός ομίλου θα παίξει μία φορά μεταξύ της. Οι δύο πρώτες ομάδες από κάθε όμιλο θα προκριθούν στον δεύτερο γύρο. Οι δύο τελευταίες ομάδες θα παίξουν στη συνέχεια δύο παιχνίδια κατάταξης για να καθορίσουν την 17η έως 32η θέση. Στον δεύτερο γύρο, θα υπάρξουν τέσσερις όμιλοι (I-L) των τεσσάρων ομάδων που θα αποτελούνται από τις ομάδες που προκρίθηκαν από τον πρώτο γύρο, και πάλι παίζοντας η μία με την άλλη μία φορά. Οι δύο πρώτες ομάδες από τους ομίλους I έως L θα προκριθούν στην τελική φάση. Οι ομάδες που έχασαν στα προημιτελικά θα παίξουν στη συνέχεια αγώνες κατάταξης για να καθορίσουν την 5η έως 8η θέση. Στις 16 Αυγούστου 2023, η FIBA ανακοίνωσε τον κατάλογο των 44 διαιτητών για το τουρνουά. Από τους 44 διαιτητές, η FIBA συμπεριέλαβε από τρεις διαιτητές από τη Λετονία, το Πουέρτο Ρίκο και τις Ηνωμένες Πολιτείες.Γυναίκες διαιτητές θα διευθύνουν αγώνες για πρώτη φορά στην ιστορία του τουρνουά. Οι Αμερικανίδες διαιτητές Άμυ Μπόνερ, Μπλάνκα Μπουρνς και Τζίνα Ρενυάου έγιναν οι πρώτες γυναίκες διαιτητές που διορίστηκαν σε Παγκόσμιο Κύπελλο ανδρών. Η Μπόνερ είχε σφυρίξει στο παρελθόν στις τρεις τελευταίες διοργανώσεις του Παγκόσμιου Κυπέλλου Καλαθοσφαίρισης Γυναικών της FIBA το 2014, το 2018 και το 2022, αντίστοιχα. Οι Burns και Reneau διαιτήτευσαν πρόσφατα αρκετούς αγώνες στα προκριματικά της Αμερικής για το τουρνουά. Επιλέχθηκε επίσης ο Γάλλος διαιτητής Γίοχαν Ρόσο, ο οποίος ήταν ένας από τους τρεις διαιτητές στον τελικό του 2019. Η κύρια τελετή έναρξης πραγματοποιήθηκε στις Φιλιππίνες την Παρασκευή 25 Αυγούστου 2023 στην Αρένα Φιλιππίνων στο Μποκάουε, ανάμεσα στους δύο πρώτους αγώνες του ομίλου Α (Αγκόλα - Ιταλία και Δομινικανή Δημοκρατία - Φιλιππίνες). Εμφανίστηκαν η καλλιτέχνης Σάρα Τζερόνιμο, τα φιλιππινέζικα συγκροτήματα The Dawn, Ben&Ben και Alamat. Μια άλλη τελετή πραγματοποιήθηκε σε μία από τις δύο συνδιοργανώτριες χώρες την ίδια ημέρα σε μεταγενέστερη ώρα στην Indonesia Arena στην Τζακάρτα, πριν από τον αγώνα του ομίλου H μεταξύ του Καναδά και της Γαλλίας περιλάμβανε μια εμφάνιση από την Ινδονήσια τραγουδίστρια και ηθοποιό Agnez Mo. Μεγαλύτερος αριθμός βαθμών, με κάθε αποτέλεσμα αγώνα να έχει αντίστοιχο βαθμό:Νίκη: 2 βαθμοί Ήττα: 1 πόντος Ήττα λόγω μηδενισμού: 1 βαθμός, με τελικό σκορ 2-0 για τους αντιπάλους της ομάδας που έχει μηδενιστεί, εάν η τελευταία ομάδα δεν βρίσκεται πίσω στο σκορ ή εάν το σκορ είναι ισόπαλο, ή το σκορ τη στιγμή των καθυστερήσεων εάν βρίσκεται πίσω στο σκορ. Απώλεια λόγω παραίτησης: 0 βαθμοί, με τελικό σκορ 20-0 για τους αντιπάλους της ομάδας που χάνει2. Ρεκόρ μεταξύ των ομάδων μέσω του παραπάνω συστήματος πόντων 3. Διαφορά βαθμών σε αγώνες μεταξύ ισόβαθμων ομάδων 4. Βαθμοί σε αγώνες μεταξύ ισόβαθμων ομάδων 5. Διαφορά πόντων σε όλους τους αγώνες του ομίλου 6. Βαθμοί σε όλα τα παιχνίδια του ομίλου Τα αποτελέσματα των τριών προκριματικών αγώνων μεταφέρονται στον δεύτερο γύρο. Οι δύο τελευταίες ομάδες από κάθε όμιλο που θα προκύψουν στον πρώτο γύρο θα συμμετάσχουν στους αγώνες κατάταξης. Τα αποτελέσματα των τριών προκριματικών αγώνων μεταφέρονται στους αγώνες κατάταξης. Στάδιο: Mall of Asia Arena, Πασάι, Φιλιππίνες Όλες οι ώρες είναι σε τοπική ώρα (UTC+08:00). Όλες οι ώρες είναι σε τοπική ώρα (UTC+08:00). Το επίσημο λογότυπο για το Παγκόσμιο Κύπελλο Μπάσκετ 2023 παρουσιάστηκε στις 4 Δεκεμβρίου 2020. Η ιδέα για το λογότυπο προέκυψε από τρία βασικά στοιχεία. Η καρδιά συμβολίζει το πάθος για το παιχνίδι, το τρόπαιο Νέισμιθ αντιπροσωπεύει το βραβείο που δίνεται στον νικητή του Παγκόσμιου Κυπέλλου και το 23 αντιπροσωπεύει το έτος διεξαγωγής του Παγκόσμιου Κυπέλλου. Το λογότυπο είχε ήδη συμφωνηθεί από τον Ιούλιο 2019 και το μόνο που χρειαζόταν από τότε ήταν να εγκριθεί από τη FIBA. Το λογότυπο σχεδιάστηκε από την VMLY&R. Στις 28 Νοεμβρίου 2020, η FIBA ξεκίνησε την καμπάνια Don't Miss A Beat που οδήγησε στην παρουσίαση του λογότυπου.Υπάρχουν επίσης λογότυπα των πόλεων υποδοχής για τη Μανίλα, την Τζακάρτα και την Οκινάουα. Το λογότυπο της Μανίλα απεικονίζει ένα τζιπνέυ, το πιο δημοφιλές μέσο μεταφοράς στις Φιλιππίνες. Τα λογότυπα για την Τζακάρτα και την Οκινάουα διαθέτουν διάφορα αξιοθέατα - το κάστρο Σούρι στο Σούρι της Οκινάουα και το Monas, το εθνικό μνημείο της Ινδονησίας, που βρίσκεται στην Τζακάρτα. Στις 31 Αυγούστου 2021, κατά τη διάρκεια της κλήρωσης των προκριματικών, η FIBA δημοσίευσε το σύνθημα για το Παγκόσμιο Κύπελλο, "Win For All". Στις 9 Ιουνίου 2022, η FIBA παρουσίασε την επίσημη μασκότ για το Παγκόσμιο Κύπελλο Μπάσκετ 2023 της FIBA. Σύμφωνα με τη φανταστική βιογραφία της, η μασκότ, που αρχικά δεν είχε όνομα, δημιουργήθηκε μέσα από την ιδέα τριών οπαδών από τις τρεις διοργανώτριες χώρες (Φιλιππίνες, Ιαπωνία και Ινδονησία), για να δημιουργήσουν «κάτι εκπληκτικό που θα μπορούσε να ενώσει τους ανθρώπους και να τους εκπροσωπήσει όλους». Η μασκότ είναι ένα ρομπότ μπάσκετ με πρόσωπο LED που του επιτρέπει να συνδέεται και να αλληλεπιδρά με τους ανθρώπους μέσω των διαφόρων εκφράσεών του. Επιπλέον, η μασκότ έχει επίσης ένα στεφάνι μπάσκετ προσαρτημένο στην πλάτη της ως ένδειξη υποστήριξης της σημασίας της ανακύκλωσης. Το κόκκινο, το μπλε και το κίτρινο χρώμα της μασκότ αντιπροσωπεύουν τα τρία χρώματα των εθνικών σημαιών των χωρών υποδοχής. Πραγματοποιήθηκε διαδικτυακός διαγωνισμός για την ονομασία και στις 28 Ιουλίου 2022 ανακοινώθηκε ότι το όνομα της μασκότ είναι "JIP", το οποίο είναι το πρώτο γράμμα κάθε μίας από τις τρεις χώρες υποδοχής - Φιλιππίνες, Ιαπωνία και Ινδονησία. Η επίσημη μπάλα που χρησιμοποιείται για το Παγκόσμιο Κύπελλο αποκαλύφθηκε στις 29 Απριλίου 2023 κατά τη διάρκεια του Φεστιβάλ Κλήρωσης στο Bonifacio Global City στο Ταγκίγ. Παρόμοια με το 2019, η Molten BG5000 χρησιμοποιείται για το τουρνουά, αλλά με ένα σχέδιο εμπνευσμένο από το κύμα και τα χρυσά στοιχεία και τις καρδιές. Με το παρατσούκλι "The Passion Wave", αντιπροσωπεύει έναν καρδιακό παλμό που γεννιέται από το πάθος για το μπάσκετ που αντηχεί σε όλο τον κόσμο. Αρκετούς μήνες πριν από την έναρξη του τουρνουά, το τρόπαιο Νέισμιθ ξεκίνησε ένα ταξίδι στις 30 συμμετέχουσες χώρες και στις 3 διοργανώτριες χώρες. Η περιοδεία του τροπαίου ξεκίνησε στο Bonifacio Global City στο Ταγκίγ, Μετρό Μανίλα, Φιλιππίνες, κατά τη διάρκεια της εβδομάδας της κλήρωσης του Παγκοσμίου Κυπέλλου. Πριν από την παρουσίαση, το τρόπαιο έκανε το γύρο πολλών μέσων ενημέρωσης πριν επισκεφθεί το Fort Bonifacio Tenement στο Ταγκίγ μια ημέρα μετά την κλήρωση. Την επόμενη ημέρα, την 1η Μαΐου 2023, έκανε την πρώτη του διεθνή στάση στο Πεκίνο της Κίνας, με την περιοδεία να ολοκληρώνεται στις 24 Αυγούστου 2023, μία ημέρα πριν από την έναρξη του τουρνουά. Η πρώτη ποικιλία πακέτων εισιτηρίων ξεκίνησε την 1η Μαρτίου 2022. Τα εισιτήρια "Follow My Team" για τις Φιλιππίνες και την Ιαπωνία περιλαμβάνουν και τους πέντε αγώνες της φάσης των ομίλων των δύο διοργανωτριών χωρών. Για την Ινδονησία, το "Venue Pass" καλύπτει και τα 12 παιχνίδια της ίδιας φάσης στην Indonesia Arena. Διατίθενται επίσης και εισιτήρια Σαββατοκύριακου για τα παιχνίδια που θα διεξαχθούν από 26 έως 27 Αυγούστου και 2-3 Σεπτεμβρίου στον ίδιο χώρο. Στις 25 Αυγούστου 2022, ξεκίνησε η δεύτερη ποικιλία πώλησης πακέτων εισιτηρίων ένα χρόνο πριν από το τουρνουά. Αρχικά κυκλοφόρησαν πακέτα για την τελική φάση στην Αρένα Φιλιππίνων, καθώς και διήμερα πάσο για τους αγώνες της φάσης των ομίλων και του δεύτερου γύρου που θα διεξαχθούν στην Αρένα Οκινάουα. Για την Τελική Φάση διατίθενται δύο πακέτα, και συγκεκριμένα το "Finals Ultimate Fan Pass", που αποτελείται από όλα τα παιχνίδια της τελικής φάσης, και το "Finals Superfan Pass" για παιχνίδια που ξεκινούν από τους ημιτελικούς μέχρι τον τελικό του Παγκοσμίου Κυπέλλου. Διατίθενται επίσης διήμερα πάσα, που ισχύουν για τις δύο πρώτες ημέρες του τουρνουά, για τους αγώνες της φάσης των ομίλων στο Araneta Coliseum και στο Mall of Asia Arena. Τα πακέτα για την Τελική Φάση μεταφέρθηκαν αμέσως στο Mall of Asia Arena μετά την αλλαγή της έδρας διεξαγωγής του εν λόγω γύρου. Τα εισιτήρια μεμονωμένων αγώνων και οι ημερήσιες κάρτες έγιναν διαθέσιμα και στις τρεις διοργανώτριες χώρες τον Ιούνιο του 2023. Τρία ρολόγια αντίστροφης μέτρησης παρουσιάστηκαν από τις 25 έως τις 28 Αυγούστου 2022 για να σηματοδοτήσουν τη συμπλήρωση ενός έτους πριν από το τουρνουά. Τα ρολόγια αυτά βρίσκονται στο Tenbusu Naha Plaza στη Νάχα της Οκινάουα, στο μνημείο Selamat Datang στην Τζακάρτα και στο SM Mall of Asia στο Πασάι. Το ρολόι αντίστροφης μέτρησης στην Ινδονησία μεταφέρθηκε αργότερα στην πρόσοψη του πολυκαταστήματος Σαρίνα μετά την τελετή των αποκαλυπτηρίων. Επίσημος ιστότοπος FIBA official website FIBA Basketball World Cup Page Henson, Joaquin (22 March 2016). "MVP mulls bidding for 2023 World Cup". The Philippine Star. Henson, Joaquin (23 October 2017). "FIBA ends visit on positive note". The Philippine Star. Nelson Beltran (13 October 2017). "SBP offers major Metro Manila arenas as venues for 2023 FIBA World Cup". The Philippine Star. Cordero, Abac (16 December 2017). "FIBA World Cup: Venues will be ready in 2023". The Philippine Star. Mercy Raya (29 September 2017). "Setelah Renovasi, Istora Diklaim Makin Ramah untuk Bulutangkis". detik.com